কোর্ট রিপোর্টার  মহানবী হজরত মুহাম্মদ (সা.)-এর সঙ্গে জামায়াত নেতা মতিউর রহমান নিজামীর তুলনা করে মুসলমানদের ধর্মীয় অনুভূতিতে আঘাত হানার অভিযোগে জামায়াতের শীর্ষ তিন নেতা নিজামী, মুজাহিদ, সাঈদীসহ পাঁচজনের বিরুদ্ধে সমনজারি করেছেন আদালত। মঙ্গলবার ঢাকার মহানগর হাকিম মেহেদী হাসান  তালুকদার অভিযুক্তদের বিরুদ্ধে সমনজারি করে ২৮ এপ্রিল তাদের আদালতে হাজির হওয়ার নির্দেশ দিয়েছেন। ২১ মার্চ ঢাকার মুখ্য মহানগর হাকিম আদালতে বাদী হয়ে মামলাটি দায়ের করেছিলেন বাংলাদেশ তরিকত ফেডারেশনের মহাসচিব সৈয়দ রেজাউল হক চাঁদপুরী। তবে মামলাটি গ্রহণ করা হবে কি হবে না এ বিষয়ে সেদিন হাকিম মোহাম্মদ আবদুল্লাহ আল মামুন কোন আদেশ দেননি।  বিস্তারিত »